Zuby slúžia predovšetkým na uchopovanie, oddeľovanie a rozdrobovanie potravy.
Zub sa skladá z troch rozdielnych tvrdých tkanív – sklovina, zubovina a cement. Vnútri dreňovej dutiny a koreňového kanálika sa nachádza zubná dreň. Upevnenie koreňa v zubnom lôžku zaisťuje okostnica, ktorá sa skladá z ďasna, periodontálnych väzov, alveolárnej kosti a cementu. Priestor medzi voľným okrajom ďasna a povrchom zuba sa nazýva fyziologický ďasnový žliabok.